李云英风送梧桐叶・煞尾
作者：李唐宾
朝代：元

paragraphs: 到秋来啾啾响和蛩吟絮，飒飒吹斜雁影孤。
感动秋声八月初，采扇题清班婕好，对景悲秋宋大夫。
江上纷纷折败芦，田内潇潇偃禾黍。
则送流萤入座隅，积渐雕零岸柳疏，荏苒荷盘老柄枯，飘尽丹枫落井梧。
女怨凄凉滴泪珠，悲向晚窗忆征旅。
到冬来羊角呼号最狠毒，走石飞沙满路途。
透入毡帘酒力徂，寒助冰霜透体肤，袅尽清香冷篆炉。
凛冽严凝挂冰箸，刮面穿衣怎遮护？四季中间无日无，惟有秋深更凄楚。
怎当他，协和芭蕉夜窗雨。
(同下)。